Supertaal - RDF-voer
type: channel
description: Kom praat saam!
items: Ferdi en Griet: NP/laertrek/buitelanders...ens

Ferdi en Griet: NP/laertrek/buitelanders...ens
type: item
description: Liewe Griet, (Ferdi: sien onderaan) Ek waardeer dit baie dat jy so opgestaan het vir verandering, en ek het simpatie vir al die twak wat jy moes opvreet daaroor. Ek sal my sanna volgende keer meer na regs mik, dis eintlik daar waar ek wil skiet. So ek hoop ek het jou nie te sleg gekwes nie. Maar wat die NP betref sit jy die pot mis. Daar was nog altyd (destyds en nou) goeie en naiwe mense wat gedink het hul sal dinge kan verander deur die NP. Daar was ook mense wat te lafhartig was om buite die (NP)laer te staan, en hul het dus altyd die opsie van verandering binne die laer bepleit. Die NP en sy beleid van Apartheid het SA stiksienig en meedoeloos oor jare lank in sy moer in gestuur. Die NP kom uit 'n donker, slegte verlede, dit het geen geloofwaardigheid meer nie, veral nie onder swartes nie. Dat mense soos jy nog steeds aan die NP klou na al die liegstories en kak wat hul aangevang het, gaan my verstand te bowe. Moenie eers probeer verduidelik nie! En moet jou asb nie skaar agter 'n klein groepie "goeies" of nuwelinge in die NP nie. Die NP is die NP, nie een of ander klein groepie binne die NP wat miskien goed is of was of wou wees of sal wees nie. AAN Ferdi: ---------- Ek kom terug, een of ander tyd, ek kom terug. Ek is nie 'n Aussie nie en ek sal oor my dooie liggaam nooit 'n aussie wees nie, selfs al het ek so 'n paspoort. Liewer 'n banneling. (ek het niks teen australiers nie, al is hul 'n klomp kultuurlose heidene - hier is wonderlike mense ook, en dis 'n mooi land). Maar SA bly my vaderland, willens en wetens. En ek bly 'n afrikaner, al maak sommige van julle dom drolle gedurig die Afrikaner se naam GAT. Goddank het julle sulke goeie ambassadeurs soos ek hier :-) En ek cheer vir die Proteas en die bokke - as julle dalk gewonder het. Terloops, ek kom Desembermaand kuier in SA. Vriendelike groete.
creator: gal...
date: 1997-11-25T00:00:00-00:00